### Beslutning

Godkendt.

### Sagsfremstilling

## Resume og sagens baggrund

En række
samarbejdspartnere præsenterer et skitseprojekt for projekt *Bregninge Anton Carlsen - fra grusgrav til
vandsport og naturoplevelser* som handler om at skabe kultur-
og naturoplevelser ved grusgravsøen i [adresse] (se oversigtskort bilag 1). En
del af projektet omfatter et støttepunkt for vandsport- og aktiviteter, der
forudsætter supplerende lokalplanlægning. Sagen lægger op til
udvalgtes beslutning om at igangsætte planlægningen.

## Indstillinger

Chefen for
Plan, Byg og Miljø indstiller, at planlægningen igangsættes.

## Behandling

Teknik- og
Miljøudvalget.

## Sagsfremstilling

Projektet er udviklet i et samarbejde mellem Kulturforeningen
Justina Olesen og Vandsportsforeningen Bregninge Waterhub samt Lokale- og
Anlægsfonden med LETH og GORI som arkitektrådgiver. Det er visionen at
fortsætte udviklingen af området som et rekreativt område med fokus på
oplevelser, ophold og vandaktiviteter.

*Om projektet*Projektet indeholder forskellige støttepunkter og forbindelser omkring
søen, og har et særligt fokus på den del, der kaldes *Bregninge
Waterhub* på søensnordvestlige side*.* Det omfatter tre
hovedelementer:

- Et klubhus med tilhørende overdækket areal, omklædning og udstyrsdepot
- En ny, forlænget badebro ud i søen
- En flydende sauna og opholdsbænk for enden af broen

Projektbeskrivelsen med skitseprojektet er vedlagt som bilag 2.

*Kobling til kommunens outdoorprofil*Kalundborg Kommune har de seneste 3 år arbejdet målrettet på at
styrke outdoorprofilen. Det udspringer af Kalundborg Kommunes
udviklingsstrategi frem mod 2035 ”Vi vil styrke kommunens outdoor-profil med
særligt fokus på sø, kyst og hav, samt liv og aktivitet ved og i vand”. I
Kultur- og Fritidsudvalget er arbejdet konkret omsat i fire outdoorspots hvor
Bregninge er det ene. I Bregninge har samarbejdet med lokale aktører ført til
permanente outdoor-aktiviteter, en ungdomsklub for vandsport samt en strategisk
satsning på fællesskaber for børn, unge og voksne. Landdistriktsudvalget har
givet midler til at de lokale aktører har udarbejdet en udviklingsplan for
området, som blandt andet har ledt til dette konkrete projekt. Folkeoplysningsudvalget
har haft fokus på at støtte outdoor-aktivitet med ambition om, at naturen
bliver et let tilgængeligt aktivitets- og bevægelsesrum for alle borgere. Dette
har konkret ført til bevilling af midler til sauna ved Frida Lund.

*Gældende lokalplan*En del af projektet er omfattet af Lokalplan nr. 501 for et rekreativt
område til friluftsteater mv. ved Bregninge. Lokalplanens formål er at sikre,
at:

* områdets anvendelse til natur- og rekreative formål
  bliver tilgængelig for offentligheden
* friluftsteatret indpasses i det hidtidige graveområde,
* at der skabes velindrettede og tilgængelige
  opholdsarealer samt vej- og parkeringsudlæg,
* at bebyggelse opføres inden for fastlagt byggefelt,
* at bebyggelse kommer til at fremstå som en
  arkitektonisk helhed med hensyn til facadeudtryk, materialer og farver,
* at bevare den eksisterende beplantning i videst mulig
  omfang.

Af
anvendelsesbestemmelserne fremgår det bl.a., at der kan etableres
friluftsteater med dertilhørende servicebygning, veje, stier og
parkeringsplads. Af bestemmelserne om bebyggelsens placering og udformning
fremgår, at der ikke må opføres yderligere bebyggelse i området.

Administrationen vurderer, at der ikke er hjemmel til at dispensere fra
lokalplanen til projektet. Det skyldes, at placering af bebyggelse indgår som
et princip i lokalplanen. Administrationen vurderer samtidig, at det er muligt
at anvende planlovens regler om "Fleksibel planlægning - lokalplaner af
mindre betydning"

*Planlovens regler om "lokalplaner af mindre betydning*"
Planloven indeholder et forenklet lokalplaninstrument, som giver kommunen
adgang til at fravige den generelle minimumsfrist for høring af
lokalplanforslag, når der er tale om lokalplaner af mindre betydning.

Ved lokalplaner af mindre betydning forstås bl.a. lokalplaner, som ikke
medfører væsentlige ændringer i omgivelserne. Kommunen kan ændre eller supplere
en eller et par bestemmelser i en eksisterende lokalplan. Fx supplere
anvendelsesbestemmelserne eller foretage mindre ændringer i bestemmelser om
bebyggelsens udformning eller omfang.

For lokalplanprocessen betyder det følgende:
- Lokalplanens redegørelse vil være mindre omfattende
- Det er kun de udarbejdede ændringer, der sendes i høring og efterfølgende
vedtages af Kommunalbestyrelsen.
- Kommunen har mulighed for at tilpassehøringsperioden, dvs. at høringsfristen
kan forkortes fra 8 uger til mindst 2 uger.

Processen for vedtagelsen følger i øvrigt de almindelige regler for vedtagelse
af lokalplaner.

*Administrationens anbefalinger*En ny lokalplan vil inddrage muligheden for at bygge et klubhus samt opføre
mindre anlæg i tilknytning hertil som beskrevet i projektet. Administrationen
anbefaler at planlægningen igangsættes med fokus på, hvordan ny bebyggelse og
anlæg indpasses i området.

Administrationen vurderer, at støttepunkter og forbindelser i øvrigt kan
håndteres via landzonetilladelse mv.

En beslutning om at igangsætte planlægningen vil samtidig være den
tilkendegivelse om kommunens opbakning til projektet, som samarbejdsparterne
har behov for til at ansøge om fondsmidler.

## Økonomiske konsekvenser

Ingen.